Ericu950/Stoicheia-meter-silver huggingface dataset:
ἐκ γὰρ ξυνέδρου καὶ τυραννικοῦ κύκλου Κάλχας μεταστὰς οἶος Ἀτρειδῶν δίχα ἐς χεῖρα Τεύκρου δεξιὰν φιλοφρόνως θεὶς εἶπε κ ἀπέσκηψε παντοίᾳ τέχνῃ εἷρξαι κατ ἦμαρ τ οὐμφανὲς τὸ νῦν τόδε Αἴανθ ' ὑπὸ σκηναῖσι , μη δ ἀφέντ ' ὲᾷν , εἰ ζῶντ ἐκεῖνον εἰςιδεἷν θέλοι ποτέ 0 .
ἐλᾷ γὰρ αὐτὸν τἧδε θ ἠμέρᾳ μόνῃ δίας Ἀθανᾶς μῆνις , ὡς ἔφη λέγων .
τά γὰρ περισσὰ κ ἀνόνητα σώματα πίπτειν βαρείαις πρὸς θεῶν δυςπραξίαις ἔφασχ ' ὁ μάντις , ὅστις ἀνθρώπου φύσιν βλαστὼν , ἔπειτα μὴ κατ ἄνθρωπον φρονεῖ .
κεῖνος δ ἀπ ' οἴκων εὐθὺς ἐξορμώμενος ἄνους καλῶς λέγοντος εὑρέθη πατρός .
ὁ μὲν γὰρ αὐτὸν ἐννέπει , τέκνον , δορὶ βούλου κρατεῖν μὲν , ξὺν θεῷ δ ἀεὶ κρατεῖν .
ὁ ò ' ὑψικόμπως κ ἀφρόνως ἠμείψατο , Πάτερ , θεοῖς μὲν κ ἂν ὁ μηδὲν ὢν ὁμοῦ κράτος κατακτήσαιτ ' ·
ἐγὼ δὲ καὶ δίχα κείνων πέποιθα τοῦτ ἐπισπάσειν κλέος .
τοσόνδ ' ἐκόμπει μῦθον ·
εἶτα δεύτερον δίας Ἀθανᾶς , ἡνἐκ ' ὀτρύνουσά νιν ηὐδᾶτ ' ὲπ ὲχθροῖς χεῖρα φοινίαν τρέπειν , τότ ' ἀντιφωνεῖ δεινὸν ἀῤῥητόν τ ἔπος ·
ἄνασσα , τοῖς ἄλλοισιν Ἀργέων πέλας ἵστω , καθ ἡμᾶς δ οὔποτ ἐκρήξει μάχη .
τοιοῖςδε τοῖς λόγοισιν ἀστεργῆ θεᾶς ἐκτήσατ ' ὀργὴν , οὐ κατ ἄνθρωπον φρονῶν .
ἀλλ ' εἴπερ ἔστι τᾗδ ' ἔθ ἡμέρᾳ , τάχ ἂν γενοίμεθ ' αὐτοῦ ξὺν θεῷ σωτήριοι .
τοσαῦθ ' ὁ μάντις εἶφ ' ·
ὁ δ εὐθὺς ἐξ ἕδρας πέμπει με σοὶ φέροντα τάςδ ' ἐπιστολὰς Τεῦκρος φυλάσσειν ·
εἰ δ ἀπεστερήμεθα , οὐκ έστιν ἁνὴρ κεῖνος , εἰ Κάλχας σοφός 0 .
ὦ δαΐα Τέκμησσα , δύςιιορον γένος , ὅρα μολοῦσα τόνδ ' , ὁποῖ ἔπη θροεῖ .
ξυρεῖ γὰρ ὲν χρῷ τοῦτο , μὴ χαίρειν τινά .
τί μ αὖ τάλαιναν , ἀρτίως πεπαυμένην κακῶν ἀτρύτων , ἐξ ἕδρας ἀνίστατε ;
τοῦδ ' εὶςάκουε τ ἀνδρὸς , ὡς ἥκει φέρων Αἴαντος ἡμῖν πρᾶξιν , ἣν ἤλγησ ὲγώ .
Οἴ μοι , τί φὴς , ἄνθρωπε ;
μῶν ὀλώλαμεν ;
Οὐκ οἶδα τὴν σὴν πρᾶξιν , Αἴαντος δ ὅτι , θυραῖος εἴπερ έστιν , οὐ θαρσῶ πέρι .
καὶ μὴν θυραῖος , ὥστε μ ὠδίνειν τί φής 0 ;
ἐκεῖνον εἴργειν Τεῦκρος ὲξεφίεται σκηνῆς ὕπαυλον , μη δ ἀφιέναι μόνον .
ποῦ d ' ἔστι Τεῦκρος ;
κ ἀπὶ τῷ λέγει τάδε ;
πάρεστ ' ἐκεῖνος ἄρτι ·
τήνδε δ ἔξοδον ὀλεθρίαν Αἴαντος ἐλπίζει φέρειν .
Οἴ μοι τάλαινα , τοῦ ποτ ἀνθρώπων μαθών 0 ;
τοῦ Θεστορεἰου μάντεως , καθ ἡμέραν τὴν νῦν , ὅτ αὐτῷ θάνατον ἢ βίον φέρει .
Οἴ ' γὼ , φίλοι , πρόστητ ἀναγκαίας τύχης 0 ·
καὶ σπεύσαθ ' , οἱ μὲν Τεῦκρον ὲν τάχει μολεῖν , οἱ δ ἑσπέρους ἀγκῶνας , οἵ δ ἀντηλίους ζητεῖτ ' ἰόντες τ ἀνδρὸς ἔξοδον κακήν 0 1 .
ἔγνωκα γὰρ δὴ φωτὸς ἠπατημένη καὶ τῆς παλαιᾶς χάριτος ἐκβεβλημένη .
οἴ μοι , τί δράσω , τέκνον ;
οὐχ ἱδρυτέον .
ἀλλ ' εἶμι κ ἀγὼ κεῖσ ὅποιπερ ἂν σθένω .
χωρῶμεν , ἐγκονῶμεν , οὐχ ἕδρας ἀκμὴ , σώζειν θέλοντες ἄνδρα γ ὅς σπεύδει θανεῖν .
χωρεῖν ἕτοιμος , κοὐ λόγῳ δείξω μόνον 0 .
τάχος γὰρ ἔργου καὶ ποδῶν ἄμ ἕψεται .
ὁ μὲν σφαγεὺς ἕστηκεν , ᾗ τομώτατος γένοιτ ' ἂν , εἰ τῳ καὶ λογίζεσθαι σχολὴ , δῶρον μὲν ἀνὁρὸς Ἕκτορος ξένων ἐμοὶ μάλιστα μισηθέντος ἐχθίστου θ ὁρᾷν 0 .
πέπηγε δ ὲν γῇ πολεμίᾳ τῇ Τρῳάδι σιδηροβρῶτι θηγάνη νεηκονής ·
ἔπηξα δ αὐτὸν εὖ περιστείλας ἐγὼ , εὐνούστατον τῷδ ἀνδρὶ διὰ τάχους θανεῖν .
οὕτω uev εὐσκευοῦμεν ·
ἐκ δὲ τῶνδέ μοι σὺ πρῶτος , ὦ Ζεῦ , καὶ γὰρ εἰκὸς , ἄρκεσον 0 .
αἰτήσομαι δέ σ οὐ μακρὸν γέρας λαχεῖν .
πέμψον τιν ἡμῖν ἄγγελον κακὴν φάτιν Τεύκρῳ φέροντα , πρῶτος ὥς με βαστάσῃ πεπτῶτα τῷδε περὶ νεορράντῳ ξίφει , καὶ μὴ πρὸς ἐχθρῶν του κατοπτευθεὶς πάρος ῥιφθῶ κυσὶν πρόβλητος οἰωνοῖς θ ἕλωρ .
τοσαῦτά σ ' , ὦ Ζεῦ , προςτρέπω ·
καλῶ θ ἄμα πομπαῖον Ἑρμῆν χθόνιον , εὖ με κοιμίσαι ξὺν ἀσφαδάστῳ καὶ ταχεῖ πηδήματι πλευρὰν διαρρήξαντα τώδε φασγάνῳ .
καλῶ δ ἀρωγοὺς τὰς ἀεί τε παρθένους ἀεί θ ὁρώσας πάντα τ ἀν βροτοῖς πάθη , σεμνὰς Ἐριννῦς τανύποδας , μαθεῖν ἐμὲ , πρὸς τῶν Ἀτρειδῶν ὡς διόλλυμαι τάλας .
καί σφας κακοὺς κάκιστα καὶ πανωλέθρους ξυναρπάσειαν , ὥσπερ εἰςορῶσ ' ἐμὲ αὐτοσφαγῆ πίπτοντα , τὼς αὐτοσφαγεῖς πρὸς τῶν φιλίστων ἐκγόνων ὀλοίατο .
ἴτ ' , ὦ τᾳἰχεῖαι ποίνιμοί τ Ἐριννύες , γεύεσθε , μὴ φείδεσθε πανδήμου στρατοῦ .
σὺ δ ' , ὦ τὸν αἰπὺν οὐρανὸν διφρηλατῶν , Ἥλιε , πατρῴαν τὴν ἐμὴν ὅταν χθόνα ἴδης , ἐπισχὼν χρυσόνωτον ἡνίαν , ἄγγειλον ἄτας τὰς ἐμὰς μόρον τ ἐμὸν γέροντι πατρὶ , τῇ τε δυστήνῳ τροφῷ .
ἦ που τάλαινα , τήνδ ὅταν κλύῃ φάτιν , ἡσσει μέγαν κωκυτὸν ὲν πάση πόλει .
ἀλλ ' οὐδὲν ἔργον ταῦτα θρηνεῖσθαι μάτην 0 ·
ἀλλ ' ἀρκτέον τὸ πρᾶγμα σὺν τάχει τινί .
ὦ Θάνατε , Θάνατε , νῦν μ ἐπίσκεψαι μολών !
καίτοι σὲ μὲν κ ἀκεῖ προςαυδήσω ξυνών .
σὲ δ ' , ὦ φαεννῆς ἡμέρας τὸ νῦν σέλας , καὶ τὸν διφρευτὴν ἥλιον προςεννέπω , πανύστατον δὴ , κ οὔποτ αὖθις ὕστερον 0 .
ὦ φέγγος , ὦ γῆς ἱερὸν οἰκείας πέδον Σαλαμῖνος , co πατρῷον ἑστίας βάθρον , κλειναί τ Ἀθῆναι καὶ τὸ σύντροφον γένος , κρῆναι τε ποταμοί θ οἵδε καὶ τὰ Τρωϊκὰ πεδία προςαυδῶ , χαίρετ ' , ὦ τροφῆς ἐμοί ·
τοῦθ ' ὑμὶν Αἴας τοὖπος ὕστατον θροεῖ ·
τὰ δ ἄλλ ' ὲν Ἅιδου τοῖς κάτω μυθήσομαι .
πόνος πόνῳ πόνον φέρει .
πᾷ , πᾷ , πᾷ γὰρ οὐκ ἔβαν ἐγώ ;
κ οὐδεὶς ὲιΛσταταἰ με συμμαθεῖν τόπος .
ἰδοὺ , ἰδοὺ , δοῦπον αὖ κλύω τινά .
ἡμῶν γε ναὸς κοινόπλουν ὁμιλίαν 0 .
πὰν ἐστίβηται πλευρὸν ἕσπερον νεῶν .
ἔχεις οὖν ;
πόνου γε πλῆθος κ οὐδὲν εἰς ὄψιν πλέον 0 .
ἀλλ ' οὐ δ ἐμοὶ δὴ τὴν ἀφ ἡλίου βολῶν κέλευθον ἁνὴρ οὐδαμοῦ δηλοῖ φανείς .
τίς ἂν δῆτά μοι , τίς ἂν φιλοπόνων ἁλιαδᾶν ἔχων ἀΰπνους ἄγρας ἢ τίς Ὀλυμπιάδων θεῶν ἢ ῥυτῶν Βοςπορίων ποταμῶν ἴδρις , τὸν ὠμόθυμον εἰ ποθι πλαζόμενον λεύσσων ἀπύοι 0 ;
σχέτλια γὰρ ἐμέ γε τὸν μακρῶν ἀλάταν πόνων οὐρίῳ μὴ πελάσαι δρόμῳ , ἀλλ ' ἀμενηνὸν ἄνδρα μὴ λεύσσειν ὅπου 0 .
τινος βοὴ πάραυλος ἐξέβη νάπους ;
ἰὼ τλήμων 0 .
τὴν δουρίληπτον δύςμορον νύμφην ὁρῶ Τέκμησσαν οἴκτῳ τῷδε συγκεκραμένην .
Οἴχωκ ' , ὄλωλα , διαπεπόρθημαι , φίλοι .
Αἴας ὅδ ἡμῖν ἀρτίως νεοσφαγὴς κεῖται , κρυφαίῳ φασγάνῳ περιπτυχής .
ὤ μοι ἐμῶν νόστων , ὤ μοι , κατέπεφνες , ἄναξ , τόνδε συνναύταν , ὦ τάλας , ὦ ταλαίφρων γύναι .
ὡς ὧδε τοῦδ ἔχοντος , αἰάζειν πάρα .
τίνος ποτ ἆρ ' ἔπραξε χειρὶ δύςμορος ;
Αὐτὸς πρὸς αὑτοῦ , δῆλον 0 ·
ὲν γάρ οἱ χθονὶ πηκτὸν τόδ ἔγχος περιπετὲς κατηγορεῖ Ὤ μοι ἐμᾶς ἄτας , οἶος ἄρ αἱμάχθης , ἄφρακτος φίλων !
ἐγὼ δ ὁ πάντα κωφὸς , ὁ πάντ ἄϊδρις , κατημέλησα ·
πᾷ , πᾴ κεῖται ὁ ὅυςτράπελος , δυςώνυμος Αἴας ;
Οὔ τοι θεατός 0 ·
ἀλλά νιν περιπτυχεῖ φάρει καλύψω τῷδε παμπήδην , ἐπεὶ οὐδεὶς ἂν ὅστις καὶ φίλος τλαίη βλέπειν φυσῶντ ' ἄνω πρὸς ῥῖνας ἔκ τε φοινίας πληγῆς μελανθὲν αἷμ ἀπ ' οἰκείας σφαγῆς .
οἴ μοι , τί δράσω ;
τίς σε βαστάσει φίλων ;
ποῦ Τεῦκρος 0 ;
ὡς ἀκμαῖος , εἰ βαίη , μόλοι , πεπτῶτ ' ἀδελφὸν τόνδε συγκαθαρμόσαι .
ὦ ὅύςμορ ' Αἴας , οἶος ὢν οἴως ἔχεις , ὡς καὶ παρ ἐχθροῖς ἄξιος θρήνων τυχεῖν 0 .
ἔμελλες , τάλας , ἔμελλες χρόνῳ στερεόφρων ἄρ ἐξανύσειν κακὰν μοῖραν ἀπειρεσίων πόνων ·
τοῖά μοι πάννυχα καὶ φαέθοντ ' ἀνεστέναζες , ὠμόφρων , ἐχθοδόπ ' Ἀτρείδαις οὐλίῳ σὺν πάθει , μέγας ἄρ ἦν ἐκεῖνος ἄρχων χρόνος πημάτων , ἦμος ἀριστόχειρ  Ἀχιλλέως  ὅπλων ἔκειτ ἀγὼν πέρι 0 .
χωρεῖ πρὸς ἦπαρ , οἶδα , γενναία δύη .
ἰώ μοι μοι 0 .
οὐδέν σ ἀπιστῶ καὶ δὶς οἰμῶξαι , γύναι , τοιοῦδ ' ἀποβλαφθεῖσαν ἀρτίως φίλου .
σοὶ μὲν δοκεῖν ταῦτ ἔστ ' , ἐμοὶ δ ἄγαν φρονεῖν 0 .
ξυναυδῶ .
οἴ μοι , τέκνον , πρὸς οἷα δουλείας ζυγὰ χωροῦμεν , οἷοι νῷν ἐφεστᾶσι σκοποί .
ὤ μοι ἀναλγήτων δισσῶν ἐθρόησας ἄναυδον ἔργον Ἀτρειδᾶν τῷὸ  ἄχει , ἀλλ ' ἀπείργοι θεός .
Οὐκ ἂν τάδ ἔστη τῇδε μὴ θεῶν μέτα , Ἄγαν γ ὑπερβριθὲς ἄχθος ἤνυσαν .
τοιόνδε μέντοι Ζῆνός ἡ δεινὴ θεὸς Πάλλας φυτεύει πῆμ Ὀδυσσέως χάριν .
ἦ ῥα κελαινώπαν θυμὸν ἐφυβρίζει πολύτλας ἀνὴρ , γελᾷ δὲ τοῖςδε μαινομένοις ἄχεσιν πολὺν γέλωτα , φεῦ , φεῦ , ξύν τε διπλοί βασιλῆς κλύοντες Ἀτρεϊδαί .
Οἶδ ' οὖν γελώντων κ ἀπιχαιρόντων κακοῖς τοῖς τοῦδ ' ·
ἴσως τοι , κεἰ βλέποντα μὴ ' πόθουν , θανόντ ' ἂν οἰμώξειαν ὲν χρείᾳ δορός .
οἱ γὰρ κακοὶ γνώμαισι τ ἀγαθὸν χεροῖν ἔχοντες οὐκ ἴσασι , πρίν τις ἐκβάλῃ .
ἐμοὶ πικρὸς τέθνηκεν ἢ κείνοις γλυκὺς , αὑτῷ δὲ τερπνός 0 ·
ὧν γὰρ ἠράσθη τυχεῖν , ὲκτήσαθ ' αὑτῷ , θάνατον , ὅνπερ ἤθελεν .
πῶς δῆτα τοῦδ ἐπεγγελῷεν ἂν κάτα ;
θεοῖς τέθνηκεν οὕτος , οὐ κείνοισιν , οὔ .
πρὸς ταῦτ Ὀδυσσεὺς ἐν κενοῖς ὑβριζέτω .
Αἴας γὰρ αὐτοῖς οὐκέτ ἐστίν ·
ἀλλ ἐμοὶ λιπὼν ἀνίας καὶ γόους ὅιοίχεται .
αὐδὴν γὰρ δοκῶ Τεύκρου κλύειν βοῶντος ἄτης τῆςδ ' ἐπίσκοπον μέλος .
ὢ φίλτατ Αἴας , ὦ ξύναιμον ὄμμ ἐμοὶ , ἆρ ' ἠμπόληκας , ὥςπερ ἡ φάτις κρατεῖ ;
ὄλωλεν ἁνὴρ , Τεῦκρε , τοῦτ ὲπἐστασο .
ὤ μοι βαρείας ἆρα τῆς ἐμῆς τύχης 0 .
ὡς ὧδ ἐχόντων  ὦ τάλας ἐγὼ , τάλας 0 .
πάρα στενάζειν 0 .
ὦ περισπερχὲς πάθος 0 !
ἄγαν γε , Τεῦκρε 0 .
φεῦ τάλας 0 !
τί γὰρ τέκνον τὸ τοῦδε , ποῦ μοι γῆς κυρεῖ τῆς Τρῳάδος ;
μόνος παρὰ σκηναῖσιν 0 .
οὐχ ὅσον τάχος δῆτ ' αὐτὸν ἄξεις δεῦρο , μήτις ὡς κενῆς σκύμνον λεαίνης δυςμενῶν ἀναρπάσῃ ;
ἴθ ' , ἐγκόνει , ξύγκαμνε ·
τοῖς θανοῦσί τοι φιλοῦσι πάντες κειμένοις ὲπεγγελἧν .
καὶ μὴν ἔτι ζῶν , Τεῦκρε , τοῦδέ σοι μέλειν ὲφιεθ '  ἀνὴρ κεῖνος , ὥςπερ οὖν μέλει .
ὦ τῶν ἁπάντων δὴ θεαμάτων ἐμοὶ ἄλγιστον , ὧν προςεῖδον ὀφθαλμοῖς ὲγώ 0 ·
ὁδός θ ὁδῶν πασῶν ἀνιάσασα δὴ μάλιστα τ οὐμὸν σπλάγχνον , ἢν δὴ νῦν ἔβην , ὦ φίλτατ Αἴας , τὸν σὸν ὡς ἐπῃσθόμην μόρον , διώκων κᾀξιχνοσκοπούμενος 0 .
ὀξεῖα γάρ σου βάξις , ὡς θεοῦ τινος , διῆλθ ' Ἀχαιοὺς πάντας , ὡς οἴχει θανὼν ,  ἀγὼ κλύων δείλαιος , ὲκποδὼν μὲν ὢν , ὑπεστέναζον , νῦν δ ὁρῶν , ἀπόλλυμαι .
οἴ μοι 0 .
ἴθ ' , ἐκκάλυψον , ὡς ἴδω τὸ πᾶν κακόν .
ὦ δυςθέατον ὄμμα καὶ τόλμης πικρὰς , ὅσας ἀνίας μοι κατασπείρας φθίνεις .
ποῖ γὰρ μολεῖν μοι δυνατὸν , ἐς ποίους βροτοὺς , τοῖς σοῖς ἀρήξαντ ὲν πόνοισι μηδαμοῦ 0 ;
ἦ πού με Τελαμὼν , σὸς πατὴρ ἐμός θ ἄμα , δἐξαιτ ' ἂν εὐπρόςωπος , ἵλεως τ ἴσως , χωροῦντ ' ἄνευ σοῦ ;
πῶς γὰρ οὔχ 0 ;
ὅτῳ πάρα μηδ ' εὐτυχοῦντι μηδὲν ἥδιον γελᾷν 0 .
οὗτος τί κρύψει ;
ποῖον οὐκ ὲρεῖ κακόν ;
τὸν ἐκ δορὸς γεγῶτα πολεμίου νόθον , τὸν δειλίᾳ προδόντα καὶ κακανδρίᾳ σὲ , φίλτατ Αἴας , ἢ δόλοισιν , ὡς τὰ σὰ κράτη θανόντος καὶ δόμους νέμοιμι σοὺς 0 .
τοιαῦτ ' ἀνὴρ δύςοργος , ὲν γήρᾳ βαρὺς , ἔρει πρὸς οὐδὲν εἰς ἔριν θυμούμενος .
τέλος δ ἀπωστὸς γῆς ἀποῤῥιφθήσομαι , δοῦλος λόγοισιν ἀντ ἐλευθέρου φανεὶς .
τοιαῦτα μὲν κατ οἶκον 0 ·
ὲν Τροίᾳ δ ἐμοὶ πολλοὶ μὲν ἐχθροὶ , παῦρα δ ὠφελήσιμα 0 .
καὶ ταῦτα πάντα σοῦ θανόντος εὑρόμην .
πῶς σ ἀποσπάσω πικροῦ τοῦδ ' αἰόλου κνώδοντος ;
ὦ τάλας , ὑφ οὖ φονέως ἄρ ἐξέπνευσας ·
εἶδες , ὡς χρόνῳ ἔμελλέ σ Ἕκτωρ , καὶ θανὼν , ἀποφθίσειν ;
σκέψασθε , πρὸς θεῶν , τὴν τύχην δυοῖν βροτοῖν .
ἕκτωρ μὲν , ᾧ δὴ τοῦδ ἐδωρήθη πάρα , ζωστῆρι πρισθεὶς ἱππικῶν ἐξ ἀντύγων ὲγνάπτετ ' αἰὲν , ἔς τ ἀπέψυξεν βίον .
οὗτος δ ἐκείνου τήνδε δωρεὰν ἔχων πρὸς τοῦδ ὄλωλε θανασίμῳ πεσήματι .
ἆρ ' οὐκ Ἐριννὺς τοῦτ ἐχάλκευσε ξίφος , κ ἀκεῖνον Ἀιδὴς , δημιουργὸς ἄγριος , ἐγὼ μὲν οὖν καὶ ταῦτα καὶ τὰ πάντ ἀεὶ φάσκοιμ ' ἂν ἀνθρώποισι μηχανὴν θεούς ·
ὅτῳ δὲ μὴ τάδ ἐστὶν ὲν γνώμῃ φίλα , κεῖνος τὰ κείνου στεργέτω , κ ἀγὼ τάδε .
μὴ τεῖνε μακρὰν , ἀλλ ὅπως κρύψεις τάφῳ φράζου τὸν ἄνδρα , χ ὤ τι μυθήσει τάχα .
βλέπω γὰρ ἐχθρὸν φῶτα , καὶ τάχ ἂν κακοῖς γελῶν ἂ δὴ κακοῦργος ὲξίκοιτ ' ἀνήρ .
τίς δ ἔστιν , ὅντιν ἄνδρα προςλεύσσεις στρατοῦ ;
μενέλαος , ᾦ δὴ τόνδε πλοῦν ἐστείλαμεν 0 .
Ορῶ ·
μαθεῖν γὰρ , ἐγγὺς ὢν , οὐ δυςπετής 0 .
Οὗτος , σὲ φωνῶ ·
τόνδε τὸν νεκρὸν χεροῖν μὴ ξυγκομίζειν , ἀλλ ἐᾷν , ὅπως ἔχει 0 .
τινος χάριν τοσόνδ ἀνάλωσας λόγον ;
δοκοῦντ ' ἐμοὶ , δοκοῦντα δ ' , ὅς κραίνει στρατου 0 .
Οὔκουν ἂν εἴποις , ἥντιν αἰτίαν προθείς ;
ὁθούνεκ ' αὐτὸν ἐλπίσαντες οἴκοθεν ἄξειν Ἀχαιοῖς ξύμμαχόν τε καὶ φίλον , ἐξεύρομεν ζητοῦντες ἐχθίω Φρυγῶν .
ὅστις στρατῷ ξύμπαντι βουλεύσας φόνον , νύκτωρ ἐπεστράτευσεν , ὡς ἕλοι δορί .
κεἰ μὴ θεῶν τις τήνδε πεῖραν ἔσβεσεν , ἡμεῖς μὲν ἂν τήνδ ' , ἢν ὁδ εἴληχεν , τύχην , θανόντες ἂν προὐκείμεθ ' αἰσχίστῳ μόρῳ ·
οὗτος δ ἂν ἔζη ·
νῦν ὅ ' ἐνήλλαξεν θεὸς , τὴν τοῦδ ὕβριν πρὸς μῆλα καὶ ποίμνας πεσεῖν .
ὧν οὕνεκ αὐτὸν οὔ τις ἔστ ἀνὴρ σθένων τοσοῦτον , ὥστε σῶμα τυμβεῦσαι τάφῳ , ἀλλ ' ἀμφὶ χλωρὰν ψάμαθον ἐκβεβλημένος ὄρνισι φορβὴ παραλίοις γενήσεται .
πρὸς ταῦτα μηδὲν δεινὸν ὲξάρῃς μένος .
εἰ γὰρ βλέποντος μὴ ' δυνήθημεν κρατεῖν , πάντως θανόντος γ ἄρξομεν , κ ἂν μὴ θέλῃς , χερσὶν παρευθύνοντες , οὐ γὰρ ἔσθ ὅπου λόγων ἀκοῦσαι ζῶν ποτ ἠθέλησ ' ἐμῶν .
καίτοι κακοῦ πρὸς ἀνδρὸς , ἄνδρα δημότην μηδὲν δικαιοῦν τῶν ἐφεστώτων κλύειν 0 .
οὐ γάρ ποτ οὔτ ' ἂν ὲν πόλει νόμοι καλῶς φέροιντ ' ἂν ἔνθα μὴ καθεστήκῃ δέος ·
οὔτ ' ἂν στρατός γε σωφρόνως ἄρχοιτ ἔτι , μηδέν φόβου πρόβλημα μη δ αἰδοῦς ἔχων .
ἀλλ ' ἄνδρα χρὴ , κ ἂν σῶμα γεννήσῃ μέγα , δοκεῖν πεσεῖν ἂν , κ ἂν ἀπὸ σμικροῦ κακοῦ .
δέος γὰρ ᾦ πρόςεστιν αἰσχύνη θ ὁμοῦ , σωτηρίαν ἔχοντα τόνδ ἐπίστασο .
ἀλλ ' ἑστάτω μοι καὶ δέος τι καίριον , καὶ μὴ δοκῶμεν , δρῶντες ἂν ἡδώμεθα οὐκ ἀντιτίσειν αὖθις ,  ἂν λυπώμεθα .
ἕρπει παραλλὰξ ταῦτα ·
πρόσθεν οὗτος ἦν αἴθων ὑβριστής ·
νὺν δ ἐγὼ μἐγ αὖ φρονῶ , καὶ σοὶ προφωνῶ τόνδε μὴ θάπτειν , ὅπως μὴ τόνδε θάπτων αὐτὸς εἰς ταφὰς πέσῃς .
μενέλαε , μὴ γνώμας ὑποστήσας σοφὰς , εἶτ ' αὐτὸς ὲν θανοῦσιν ὑβριστὴς γένῃ .
οὐκ ἄν ποτ ' , ἄνδρες , ἄνδρα θαυμάσαιμ ἔτι , ὅς μηδὲν ὢν γοναῖσιν εἶθ ἁμαρτάνει , ὅθ ' οἱ δοκοῦντες εὐγενεῖς πεφυκέναι , τοιαῦθ ' ἁμαρτάνουσιν ἐν λόγοις ἔπη .
ἄγ ' εἴπ ἀπ ' ἀρχῆς αὖθις , ἦ σὺ φῄς ἄγειν τὸν ἄνδρ Ἀχαιοῖς δεῦρο σύμμαχον λαβών ;
οὐκ αὐτὸς ἐξέπλευσεν , ὡς αὑτοῦ κρατῶν ;
ποῦ σὺ στρατηγεῖς τοῦδε ;
ποῦ δὲ σοὶ λεῶν ἔξεστ ' ἀνάσσειν , ὧν ὅδ ἡγεῖτ ' οἴκοθεν ;
σπάρτης ἀνάσσων ἦλθες , οὐχ ἡμῶν κρατῶν .
οὐδ ' ἔσθ ὅπου σοὶ τόνδε κοσμῆσαι πλέον ἀρχῆς ἔκειτο θεσμὸς , ἢ καὶ τῷδε σέ 0 1 .
ὕπαρχος ἄλλων δεῦρ ἔπλευσας , οὐχ ὅλων στρατηγὸς , ὥςτ ' Αἴαντος ἡγεῖσθαί ποτε .
ἀλλ ' ὧνπερ ἄρχεις ἄρχε , καὶ τὰ σἐμν ' ἔπη κόλαζ ' ἐκείνους ·
τόνδε δ εἴ τε μὴ σὺ φῄς , εἴθ ' ἅτερος στρατηγὸς εἰς ταφὰς ἐγὼ θήσω δικαίως , οὐ τὸ σὸν δείσας στόμα 0 .
οὐ γάρ τι τῆς σῆς οὕνεκ ἐστρατεύσατο γυναικὸς , ὥςπερ οἱ πόνου πολλοῦ πλέῳ ·
ἀλλ ' οὕνεχ ὅρκων , οἶσιν ἦν ἐνώμοτος , σοῦ δ οὐδέν ·
οὐ γὰρ ἠξίου τοὺς μηδένας .
πρὸς ταῦτα πλείοις δεῦρο κήρυκας λαβὼν καὶ τὸν στρατηγὸν ἧκε ·
τοῦ δὲ σοῦ ψόφου οὐκ ἂν στραφείην , ἔς τ ἂν ᾖς , οἷός περ εἶ , Οὐδ ' αὖ τοιαύτην γλῶσσαν ὲν κακοῖς φιλῶ .
τὰ σκληρὰ γάρ τοι , κ ἂν ὑπέρδικ ᾖ , δάκνει .
ὁ τοξότης ἔοικεν οὐ σμικρὸν φρονεῖν .
Οὐ γὰρ βάναυσον τὴν τέγνην ἐκτησάμην .
μέγ ' ἄν τι κομπάσειας , ἀσπίδ εἰ λάβοις .
Κ ἂν ψιλὸς ἀρκέσαιμι σοί γ ὡπλισμένῳ .
Η γλῶσσά σου τὸν θυμὸν ὡς δεινὸν τρέφει .
ξὺν τῷ δικαίῳ γὰρ μέγ ἔξεστιν φρονεῖν .
δίκαια γὰρ τόνδ εὐτυχεῖν , κτείναντά με 0 ;
κτείναντα 0 ;
δεινόν γ εἶπας , εἰ καὶ ζῆς θανών .
θεὸς γὰρ ἐκσώζει με , τῷδε δ οἴχομαι .
μὴ νυν ἀτίμα θεοὺς , θεοῖς σεσωσμένος .
ἑγὼ γὰρ ἂν ψέξαιμι δαιμόνων νόμους ;
εἰ τοὺς θανόντας οὐκ ἐᾷς θάπτειν παρών 0 .
τούς γ αὐτὸς αὑτοῦ πολεμίους 0 ·
οὐ γὰρ καλόν 0 .
ᾖ σοὶ γὰρ Αἴας πολέμιος προὔστη ποτέ ;
μισοῦντ ' ἐμίσει ·
καὶ σὺ τοῦτ ἠπίστασο .
κλέπτης γὰρ αὐτοῦ ψηφοποιὸς εὑρέθης .
UBS ἐν τοῖς δικασταῖς , κ οὐκ ἐμοὶ , τόδ ἐσφάλη 0 .
πόλλ ' ἂν κακῶς λάθρα σὺ κλέψειας κακά .
τοῦτ ' εἰς ἀνίαν τοὖπος ἔρχεται τινί .
Οὐ μᾶλλον , ὡς ἔοικεν , ἢ λυπήσομεν 0 .
ἕv σοι φράσω ·
τόνδ ἐστὶν οὐχὶ θαπτέον .
σὺ δ ἀντακούσει τοῦτον , ὡς τεθάψεται .
ἤδη ποτ εἶδον ἄνδρ ἐγὼ γλώσσῃ θρασὺν , ναύτας ἐφορμήσαντα χειμῶνος τὸ πλεῖν , ᾦ φθέγμ ἂν οὐκ ἂν εὗρες , ὴνίκ ' ἐκ κακῷ χειμῶνος εἴχετ ' , ἀλλ ὑφ ' εἵματος κρυφεὶς , πατεῖν παρεῖχε τῷ θέλοντι ναυτίλων .
οὕτω δὲ καὶ σὲ καὶ τὸ σὸν λάβρον στόμα , σμικροῦ νέφους τάχ ἄν τις ἐκπνεύοας μέγας χειμὼν κατασβέσειε τὴν πολλὴν βοήν .
ἐγὼ δέ γ ἄνδρ ' ὄπωπα μωρίας πλέων , ὅς ὲν κακοῖς ὕβριζε τοῖσι τῶν πέλας .
κ ἆτ ' αὐτὸν εἰσιδών τις ἐμφερὴς ἐμοὶ , ὀργήν θ ὁμοῖος , εἶπε τοιοῦτον λόγον ·
ἄνθρωπε , μὴ δρᾶ τοὺς τεθνηκότας κακῶς ·
εἰ γὰρ ποιήσεις , ἴσθι πημανούμενος .
τοιαῦτ ' ἄνολβον ἄνδρ ἐνουθέτει παρών .
ὁρῶ δέ τοί νιν , κ ἄστιν , ὡς ἐμοὶ δοκεῖ , οὐδείς ποτ ἄλλος ἢ σύ 0 ·
μῶν ᾐνιξάμην ;
καὶ γὰρ αἰσχρὸν , εἰ πύθοιτό τις , λόγοις κολάζειν , ᾧ βιάζεσθαι πάρα 0 .
ἄφερπέ νυν ·
κ ἀμοὶ γὰρ αἴσχιστον κλύειν ἀνδρὸς ματαίου , φλαῦρ ἔπη μυθουμένου 0 .
ἔσται μεγάλης ἔριδός τις ἀγών .
ἀλλ ' , ὡς δύνασαι , Τεῦκρε , ταχύνας σπεῦσον κοίλην κάπετόν τιν ἰδεῖν τῷδ ' , ἔνθα βροτοῖς τὸν ἀείμνηστον τάφον εὐρώεντα καθέξει .
καὶ μὴν ἐς αὐτὸν καιρὸν οἵδε πλησίον πάρεισιν ἀνδρὸς τοῦδε παῖς τε καὶ γυνὴ , τάφον περιστελοῦντε δυστήνου νεκροῦ , ὦ παῖ , πρόςελθε δεῦρο καὶ σταθεὶς Πέλας ἱκέτης ἔφαψαι πατρὸς ὅς σ ἐγείνατο .
θάκει δὲ προςτρόπαιος ὲν χεροῖν ἔχων κόμας ἐμὰς καὶ τἧςὅε καὶ σαυτοῦ τρίτου , ἱκτήριον θησαυρόν ·
εἰ δέ τις στρατοῦ βίᾳ σ ἀποσπάσειε τοῦδε τοῦ νεκροῦ 0 .
κακὸς κακῶς ἄθαπτος ἐκπέσοι χθονὸς γένους ἅπαντος ῥίζαν ἐξημημένος , αὕτως ὅπωςπερ τόνδ ἐγὼ τέμνω πλόκον 0 .
ἔχ ' αὐτὸν , ὦ παῖ , καὶ φίλασσε , μηδέ σε κινησάτω τις , ἀλλὰ προςπεσὼν ἔχου .
ὑμεῖς τε μὴ γυναῖκες ἀντ ἀνδρῶν πέλας παρἐστατ ' , ἀλλ ἀρήγετ ' , ἔς τ ἐγὼ μόλω τάφου μεληθεὶς τῷδε , κ ἂν μηδεὶς ἐᾷ .
τις ἄρα νέατος 0 ;
ἐς πότε λήξει πολυπλάγκτων ἐτέων ἀριθμὸς , τὰν ἄπαυστον αἰὲν ἐμοὶ δορυσσόντων μόχθων ἄταν ἐπάγων ἀνὰ τὰν εὐρώδη Τροίαν .
δύστανον ὄνειδος ὄφελε πρότερον αἰθέρα δῦναι μέγαν ἢ τὸν πολύκοινον Ἅιδαν κεῖνος ἀνὴρ , ὃς στυγερῶν ἔδειξ ' ὅπλων Ἕλλα  σιν κοινὸν Ἄρη 0 .
ὦ πόνοι πρόγονοι πόνων 0 .
κεῖνος γὰρ ἔπερσεν ἀνθρώπους .
ἐκεῖνος οὐ στεφάνων , οὔ τε βαθειᾶν κυλίκων νεῖμεν ἐμοὶ τέρψιν ὁμιλεῖν , οὔ τε γλυκὺν αὐλῶν ὄτοβον , δύςμορος , οὔ τ ἐννυχίαν τέρψιν ἰαύειν ·
ἐρώτων δ ' ἐρώτων ἀπέπαυσεν , ὤ μοι !
κεῖμαι δ ἀμέριμνος οὕτως , ἀεὶ πυκιναῖς δρόσοις τεγγόμενος κόμας , λυγρᾶς μνήματα Τροίας .
καὶ πρὶν μὲν ἐννυχίου δείματος ἦν μοι προβολὰ καὶ βελέων θούριος Αἴας ·
νῦν δ οὗτος ἀνεῖται στυγερῷ δαίμονι ·
τίς μοι , τίς ἔτ οὖν τέρψις ὲπέσται ,  γενοίμαν , ἵν ' ὑλᾶεν ἔπεστι πόντου πρόβλημ ' ἁλίκλυστον , ἄκραν ὑπὸ πλάκα Σουνίου , τὰς ἱερὰς ὅπως προςείποιμ ' ἂν Ἀθανᾶς .
καὶ μὴν ἰδὼν ἔσπευσα τὸν στρατηλάτην Ἀγαμέμνον ' ἡμῖν δεῦρο τόνδ ὁρμώμενον ·
δῆλος δὲ μοὐστὶ σκαιὸν ἐκλύσων στόμα .
σὲ δὴ τὰ δεινὰ ῥήματ ἀγγέλλουσι μοι τλῆναι καθ ἡμῶν ὧδ ἀνοιμωκτεὶ χανεῖν ;
σέ τοι , τὸν ἐκ τῆς αἰχμαλωτίδος λέγω .
ἦ που τραφεὶς ἂν μητρὸς εὐγενοῦς ἄπο ὑψήλ ' ἐκόμπεις , κ ἀπ ἄκρων ὡδοιπόρεις , ὅτ ' οὐδὲν ὢν τοῦ μηδὲν ἀντέστης ὕπερ .
κ οὔτε στρατηγοὺς οὔ τε ναυάρχους μολεῖν ἡμᾶς Ἀχαιῶν οὔ τε σοῦ διωμόσω , ἀλλ ' αὐτὸς ἄρχων , ὡς σὺ φῂς , Αἴας ἔπλει .
ταῦτ ' οὐκ ἀκούειν μεγάλα πρὸς δούλων κακά 0 ;
ποίου κέκραγας ἀνδρὸς ὧδ ὑπέρφρονα ;
ποῦ βάντος ἢ ποῦ στάντος , οὗπερ οὐκ ἐγώ 0 1 2 ;
οὐκ ἆρ Ἀχαιοῖς ἄνδρες εἰσὶ , πλὴν ὅδε ;
πικροὺς ἔοιγμεν τῶν Ἀχιλλείων ὅπλων ἀγῶνας Ἀργείοισι κηρύξαι τότε , εἰ πανταχοῦ φανούμεθ ἐκ Τεύκρου κακοὶ , κ οὐκ ἀρκέσει ποθ ὑμὶν , οὐ δ ἡσσημένοις , εἴκειν ἅ τοῖς πολλοῖσιν ἤρεσκεν κριταῖς .
ἀλλ ' αἰὲν ἡμᾶς ἢ κακοῖς βαλεῖτέ που , ἢ σὺν δόλῳ κεντήσεθ οἱ λελειμμένοι .
ἐκ τῶνδε μέντοι τῶν τρόπων οὐκ ἄν ποτε κατάστασις γένοιτ ἂν οὐδενὸς νόμου , εἰ τοὺς δίκη νικῶντας ὲξωθήσομεν καὶ τοὺς ὄπισθεν εἰς τὸ πρόσθεν ἄξομεν .
ἀλλ ' εἰρκτέον τάδ ἐστίν ·
οὐ γὰρ οἱ πλατεῖς , οὐδ ' εὐρύνωτοι φῶτες ἀσφαλέστατοι , ἀλλ ' οἱ φρονοῦντες εὖ κρατοῦσι πανταχοῦ 0 1 .
μέγας δὲ πλευρὰ βοῦς ὑπὸ σμικρᾶς ὅμως μάστιγος ὀρθὸς εἰς ὁδὸν πορεύεται .
καὶ σοὶ προςέρπον τοῦτ ὲγὼ τὸ φάρμακον ὁρῶ τάχ , εἰ μὴ νοῦν κατακτήσει τινά .
ὃς ἀνδρὸς οὐκέτ ὄντος , ἀλλ ἤδη σκιᾶς , θαρσῶν ὑβρίζεις κἀξελευὅεροστομεῖς .
οὐ ὅωφρονήσεις ;
οὐ μαὅὼν ὃς εἶ φύσιν , ἄλλον τιν ἄξεις ἄνδρα δεὖρ ' ἐλεύθερον , ὅστις πρὸς ἡμᾶς ἀντὶ σοῦ λέξει τὰ σά ;
σοῦ γὰρ λέγοντος οὐκέτ ἂν μάθοιμ ἐγώ ·
τὴν βάρβαρον γὰρ γλῶσσαν οὐκ ἐπαίω .
εἴθ ' ὑμὶν ἀμφοῖν νοῦς γένοιτο σωφρονεῖν !
τούτου γὰρ οὐδὲν σφῷν ἔχω λῷον φράσαι .
φεῦ 0 !
τοῦ θανόντος ὡς ταχεῖά τις βροτοῖς χάρις διαρρεῖ καὶ προδοῦσ ἁλίσκεται , εἰ σοῦ γ ὅδ ' ἁνὴρ οὐ δ ἐπὶ σμικρῶν λόγων , Αἴας , ἔτ ἴσχει μνῆστιν , οὗ σὺ πολλάκις τὴν σὴν προτείνων προὔκαμες ψυχὴν δορί .
ἀλλ ' οἴχεται δὴ πάντα ταὖτ ' ἐῤῥιμμἐνα .
ὦ πολλὰ λέξας ἄρτι κἀνόνητ ' ἔπη , οὐ μνημονεύεις οὐκέτ οὐδὲν , ἡνίκα ἑρκέων ποθ ὑμᾶς οὗτος ὲγκεγλεισμένους , ἤδη τὸ μηδὲν ὄντας ἐν τροπῇ δορὸς , ἐῤῥύσατ ' ἐλθὼν μοῦνος ·
ἀμφὶ μὲν νεῶν ἄκροισιν ἤδη ναυτικοῖς ἑδωλίοις πυρὸς φλέγοντος , εἰς δὲ ναυτικὰ σκάφη πηδῶντος ἄρδην Ἕκτορος τάφρων ὕπερ 0 ;
τίς ταῦτ ἀπεῖρξεν ;
οὐχ ὅδ ἢν ὁ δρῶν τάδε , ὃν οὐδαμοῦ φὴς οὐ δὲ συμβῆναι ποδί ;
ἆρ ' ὑμὶν οὗτος ταῦτ ἔδρασεν ἔνδικα ;
χὤτ ' αὖθις αὐτός Ἕκτορος μόνος μόνου , λαχών τε κ ἀκέλευστος , ἦλθ ἐναντίος , οὐ δραπέτην τὸν κλῆρον ἐς μέσον καθεὶς ὑγράς ἀρούρας βῶλον , ἀλλ ὅς εὐλόφου κυνῆς ἔμελλε πρῶτος ἅλμα κουφιεῖν ;
ὅδ ' ἦν ὁ πράσσων ταῦτα , σὺν δ ἐγὼ παρὼν ὁ δοῦλος , οὑκ τῆς βαρβάρου μητρὸς γεγώς .
δύστηνε , ποῖ βλέπων ποτ αὐτὰ καὶ θροεῖς ;
οὐκ οἶσθα , σοῦ πατρὸς μὲν ὅς προὔφυ πατὴρ , ἀρχαῖον ὄντα Πέλοπα βάρβαρον Φρύγα 0 ;
ἀτρέα δ ' , ὅς αὖ σ ἔσπειρε , δυςσεβἐστατον , προθἐντ ' ἀδελφῷ δεῖπνον οἰκείων τέκνων ;
αὐτὸς δὲ μητρὸς ἐξέφυς Κρήσσης , ἐφ ᾗ λαβὼν ἐπακτὸν ἄνδρ ὁ φιτύσας πατὴρ ἐφῆκεν ἐλλοῖς ἰχθύσιν διαφθοράν .
τοιοῦτος ὢν τοιῷδ ὀνειδίζεις σποράν ;
ὅς ἐκ πατρὸς μέν εἰμι Τελαμῶνος γεγὼς , ὅστις στρατοῦ τὰ πρὥτ ' ἀριστεύσας ἐμὴν ἴσχει ξύνευνον μητέρ ' , ἣ φύσει μὲν ἦν βασίλεια , Λαομέδοντος ;
ἔκκριτον δέ νιν δώρημ ' ἐκείνῳ ' δῶκεν Ἀλκμήνης γόνος .
ἆρ ' ὧδ ἄριστος ἐξ ἀριστέοιν δυοῖν βλαστὼν ἂν αἰσχύνοιμι τοὺς πρὸς αἵματος ;
οὓς νῦν σὺ τοιοῖςδ ' ὲν πόνοισι κειμένους ὠθεῖς ἀθάπτους , οὐ δ ἐπαισχύνει λέγων ;
εὖ νῦν τόδ ἴσθι , τοῦτον εἰ βαλεῖτέ που , βαλεῖτε χ ἠμᾶς , τρεῖς ὁμοῦ ξυγκειμἐνους .
ἐπεὶ καλόν μοι τοῦδ ὑπερπονουμένῳ θανεῖν προδήλως μᾶλλον ἢ τῆς σῆς ὑπὲρ γυναικὸς , ἢ τοῦ σοῦ θ ὁμαίμονος λέγω , πρὸς ταῦθ ' , ὅρα μὴ τ οὐμὸν , ἀλλὰ καὶ τὸ σόν 0 1 .
ὡς εἴ με πημανεῖς τι , βουλήσει ποτὲ καὶ δειλὸς εἶναι μᾶλλον , ἡ ' ν ἐμοὶ θρασύς 0 .
ἄναξ Ὀδυσσεῦ , καιρὸν ἴσθ ἐληλυθὼς , εἰ μὴ ξυνάψων , ἀλλὰ συλλύσων πάρει .
τί δ ἔστιν , ἄνδρες ;
τηλόθεν γὰρ ᾐσθόμην βοὴν Ἀτρειδῶν τῷδ ἐπ ' ἀλκίμῳ νεκρῷ .
Οὐ γὰρ κλύοντές ἐσμεν αἰσχίστους λόγους , ἄναξ Ὀδυσσεῦ , τοῦδ ὑπ ' ἀνδρὸς ἀρτίως ;
ποίους 0 ;
ἐγὼ γὰρ ἀνδρὶ συγγνώμην ἔχω κλύοντι φλαῦρα , συμβαλεῖν ἔπη κακά .
ἤκουσεν αἰσχρὰ , δρῶν γὰρ ἦν τοιαῦτά με .
τί γάρ σ ἔδρασεν , ὥστε καὶ βλάβην ἔχειν ;
Οὔ φησ ἐάσειν τόνδε τὸν νεκρὸν ταφῆς ἄμοιρον , ἀλλὰ πρὸς βίαν θάψειν ἐμοῦ 0 .
ἐξεστιν οὖν εἰπόντι τ ἀληθῆ φίλῳ , σοὶ μηδὲν ἧσσον ἢ πάρος ξυνηρετεῖν 0 ;
εἴπ ' ·
ἦ γὰρ εἴην οὐκ ἂν εὖ φρονῶν , ἐπεὶ φίλον σ ἐγὼ μέγιστον Ἀργείων νέμω .
ἄκουέ νυν ·
τὸν ἄνδρα τόνδε , πρὸς θεῶν , μὴ τλῇς ἄθαπτον ὧδ ἀναλγήτως βαλεῖν ·
μηδ ' ἡ βία σε μηδαμῶς νικησάτω τοσόνδε μισεῖν , ὥστε τὴν δίκην πατεῖν .
κ ἀμοὶ γὰρ ἦν ποθ οὗτος ἔχθιστος στρατοῦ , ἐξ οὗ ' κράτησα τῶν Ἀχιλλείων ὅπλων .
ἀλλ ' αὐτὸν ἔμπας ὄντ ἐγὼ τοιόνδ ἐμοὶ , οὔκουν ἀτιμάσαιμ ' ἂν , ὥστε μὴ λέγειν ἕν ' ἄνδρ ἰδεῖν ἄριστον Ἀργείων , ὅσοι Τροίαν ἀφικόμεσθα , πλὴν Ἀχιλλέως .
ὥστ ' οὐκ ἂν ὲνδίκως γ ἀτιμάζοιτό σοι .
οὐ γάρ τι τοῦτον , ἀλλὰ τοὺς θεῶν νόμους φθείροις ἄν ·
ἄνδρα δ οὐ δίκαιον , εἰ θάνοι , βλάπτειν τὸν ἐσθλὸν , οὐ δ ἐὰν μισῶν κυρῇς 0 .
σὺ ταῦτ ' , Ὀδυσσεῦ , τοῦδ ὑπερμαχεῖς ἐμοί ;
ἐμίσουν δ ' , ὴνίκ ' ἦν μισεῖν καλόν .
Οὐ γὰρ θανόντι καὶ προςεμβἡναί σε χρή ;
μὴ χαῖρ ' , Ἀτρείδη , κέρδεσιν τοῖς μὴ καλοῖς .
τόν τοι τύραννον εὐσεβεῖν οὐ ῥᾴδιον 0 .
ἀλλ ' εὖ λέγουσι τοῖς φίλοις τιμὰς νέμειν .
κλύειν τὸν ἐσθλὸν ἄνδρα χρὴ τῶν ὲν τέλει .
κρατεῖς τοι τῶν φίλων νικώμενος .
μέμνησ ' ὁποίῳ φωτὶ τὴν χάριν δίδως .
ὁδ ' ἐχθρὸς  ἀνὴρ , ἀλλὰ γενναῖος ποτ ἦν .
τί ποτε ποιήσεις ;
ἐχθρὸν ὧδ αἰδῇ νέκυν 0 ;
νίκᾳ γὰρ ἡ ' ρετή με τῆς ἔχθρας πολύ .
τοιοίδε μέντοι φῶτες ἔμπληκτοι βροτοῖς , ἦ κάρτα πολλοὶ νῦν φίλοι κ αὖθις πικροί 0 1 .
τοιούςδ ' ἐπαινεῖς δῆτα σὺ κτάσθαι φίλους ;
σκληρὰν ἐπαινεῖν οὐ φιλῶ ψυχὴν ἐγώ .
ἡμᾶς σὺ δειλοὺς τῇδε θ ἠμέρᾳ φανεῖς .
ἄνδρας μὲν οὖν Ἕλλησι πᾶσιν ἐνδίκους 0 .
ἄνωγας οὖν με τὸν νεκρὸν θάπτειν ἐᾷν .
καὶ γὰρ αὐτὸς ὲνθάδ ' ἵζομαι .
ἦ πάνθ ὁμοῖα πᾶς ἀνὴρ αὑτῷ πονεῖ .
τῷ γάρ με μᾶλλον εἰκὸς ἢ ' μαυτῷ πονεῖν 0 1 ;
σὸν ἆρα τ οὖργον , οὐκ ἐμὸν κεκλήσεται .
ὡς ἂν ποιήσῃς , πανταχῆ χρηστός γ ἔσει .
ἀλλ ' εὖ γε μέντοι τοῦτ ἐπίστασ ' , ὡς ἐγὼ σοὶ μὲν νἐμοιμ ' ἂν τἧςδε καὶ μείζω χάριν .
οὗτος δὲ κ ἀκεῖ κ ἀνθάδ ὢν ἔμοιγ ὁμῶς ἔχθιστος ἔσται ·
σοὶ δὲ δρᾷν ἔξεσθ ἃ χρή .
ὅστις σ ' , Ὀδυσσεῦ , μὴ λέγει γνώμῃ σοφὸν φῦναι , τοιοῦτον ὄντα , μῶρός ἐστ ἀνήρ .
καὶ νῦν γε Τεύκρῳ τ ἀπὸ τοῦδ ἀγγέλλομαι , ὅσον τότ ἐχθρὸς ἦν , τοσόνδ εἶναι φίλος .
καὶ τὸν θανόντα τόνδε συνθάπτειν θέλω , καὶ ξυμπονεῖν καὶ μηδὲν ἐλλείπειν , ὅσον χρὴ τοῖς ἀρίστοις ἀνδράσιν πονεῖν βροτούς .
ἄριστ ' Ὀδυσσεῦ , πάντ ἔχω σ ἐπαινέσαι λόγοισι ·
καί μ ἔψευσας ἐλπίδος πολύ .
τούτῳ γὰρ ὢν ἔχθιστος Ἀργείων ἀνὴρ , μόνος παρέστης χερσὶν , οὐ δ ἔτλης παρὼν θανόντι τῷδε ζῶν ἐφυβρίσαι μέγα , ὡς ὁ στρατηγὸς οὑπιβρόντητος μολὼν , αὐτός τε χὠ ξύναιμος , ἠθελησάτην λωβητὸν αὐτὸν ὲκβαλεῖν , ταφῆς ἄτερ .
τοιγὰρ σφ Ὀλύμπου τοῦδ ὁ πρεςβεύων πατὴρ , μνήμων τ Ἐριννὺς καὶ τελεςφόρος Δίκη κακοὺς κακῶς φθείρειαν , ὥςπερ ἤθελον τὸν ἄνδρα λώβαις ἐκβαλεῖν ἀναξίως .
σὲ δ ' , ὦ γεραιοῦ σπέρμα Λαέρτου πατρὸς , τάφου μὲν ὀκνῶ τοῦδ ὲπιψαυfειν ἐᾷν , μὴ τῷ θανόντι τοῦτο δυςχερὲς ποιῶ .
τὰ δ ἄλλα καὶ ξύμπρασσε , κ εἴ τινα στρατοῦ θέλεις κομίζειν , οὐδὲν ἄλγος ἕξομεν .
ἐγὼ δὲ τ ἄλλα πάντα πορσυνῶ ·
σὺ δὲ ἀνὴρ καθ ἡμᾶς ἐσθλὸς ὢν ἐπίστασο .
ἀλλ ' ἤθελον μέν εἰ δὲ μή ' στί σοι φίλον πράσσειν τάδ ἡμᾶς , εἰμ ἐπαινἐσας τὸ σόν .
ἅλις 0 ·
ἤδη γὰρ πολὺς ἐκτέταται χρόνος ·
ἀλλ οἱ μὲν κοίλην κάπετον χερσὶ ταχύνετε , τοὶ δ ὑψίβατον τρίποδ ' ἀμφίπυρον λουτρῶν ὁσέων θέσθ ' ἐπίκαιρον ·
μία δ ἐκ κλισίας ἀνδρῶν ἴλη τὸν ὑπασπίδιον κόσμον φερέτω .
παῖ , σὺ δὲ πατρός γ ' , ὅσον ἰσχύεις , φιλότητι θιγὼν πλευρὰς σὺν ἐμοὶ τάςδ ' ἐπικούφιζ ' ·
ἔτι γὰρ θερμαὶ σύριγγες ἄνω φυσῶσι μέλαν μένος ·
ἀλλ ἄγε πᾶς φίλος ὅστις ἀνὴρ φησὶ παρεῖναι , σούσθω , βάτω , τῷδ ' ἀνδρὶ πονῶν τῷ πάντ ἀγαθῷ κ οὐδενί πώ ποτε λῴονι θνητῶν Αἴαντος , ὅτ ἦν , τότε φωνῶ .